b'\n_START_ARTICLE_\nFantasy (di\xc5\xa1ava)\n_START_SECTION_\n\xc2\xbbMidnight Fantasy\xc2\xab\n_START_PARAGRAPH_\nNadaljevanje di\xc5\xa1ave, imenovano\xc2\xa0\xc2\xbbMidnight Fantasy\xc2\xab, je iz\xc5\xa1lo decembra 2006 v izbranih trgovinah in mesec dni kasneje povsod drugod. Stekleni\xc4\x8dka je bila temno modre barve, za razliko od originala, ki je bil ro\xc5\xbenat. Darilni set vklju\xc4\x8duje 100 mililitrsko stekleni\xc4\x8dko parfuma, 100 mililitrski lotion za telo in lipglos. Di\xc5\xa1ava Midnight Fantasy ima vonj \xc4\x8drne \xc4\x8de\xc5\xa1nje._NEWLINE_Di\xc5\xa1avo Midnight Fantasy so opisali kot sladko, \xc4\x8dustveno, sadno in \xc5\xbeensko. Ima vonj po \xc4\x8drnih \xc4\x8de\xc5\xa1njah, slivah, orhidejah, frezijah, mo\xc5\xa1usu in jantarju._NEWLINE_V decembru 2006, tik po izzidu, se je parfum prodajal izredno dobro. Kakorkoli \xc5\xbee, zaradi dogodkov v zasebnem \xc5\xbeivljenju Britney Spears januarja 2007 je prodaja zelo upadla in veliko ljudi je \xc5\xbee nakupljene parfume celo vrnilo. Poleg tega je konec leta 2006 za vsaj 17% upadla prodaja vseh zvezdni\xc5\xa1kih parfumov, ki so tistega leta skupaj zaslu\xc5\xbeili le 140 milijonov $, zaradi \xc4\x8desar\xc2\xa0\xc2\xbb\xc4\x8das ne bi mogel biti slab\xc5\xa1i\xc2\xab, kot je napisala Holly M. Sanders._NEWLINE_Aprila 2007 je Britney Spears nadaljevala s promocijo parfuma, in sicer s tekmovanjem v fotografiranju. V elektronskem sporo\xc4\x8dilu, ki ga je poslala svojim obo\xc5\xbeevalcem, jih je prosila, naj\xc2\xa0\xc2\xbbdelijo, kaj se zgodi, ko ura odbije dvanajst\xc2\xab\xc2\xa0in ob tisti uri posnamejo razne slike s svojimi prijatelji. Prosili so, naj slike ne vsebujejo\xc2\xa0\xc2\xbbgolote, opolzkosti ali nasilja\xc2\xab.\n_START_SECTION_\n\xc2\xbbHidden Fantasy\xc2\xab\n_START_PARAGRAPH_\nKasneje, januarja 2007, so izdali \xc5\xa1e eno nadaljevanje parfuma, imenovano\xc2\xa0\xc2\xbbHidden Fantasy\xc2\xab. Di\xc5\xa1avo so opisali kot\xc2\xa0\xc2\xbbzapeljiv parfum, pri katerem se vse vrti okoli izra\xc5\xbeanja razli\xc4\x8dnih skritih strani \xc5\xbeenske.\xc2\xab\xc2\xa0V trgovinah so bile na voljo 30, 50 in 100 mililitrske stekleni\xc4\x8dke rde\xc4\x8de barve z ro\xc5\xbenatimi kristali, ki\xc2\xa0\xc2\xbbsimbolizirajo ljubezen, \xc5\xbeenskost in toploto\xc2\xab, kot prej\xc5\xa1nja dva. Darilni set je vklju\xc4\x8deval 50 mililitrsko stekleni\xc4\x8dko s parfumom in 100 mililitrski lotion za telo._NEWLINE_Parfum je oblikoval Rodrigo-Flores Roux, ki je delal tudi na di\xc5\xa1avi Hilary Duff, With Love... Hilary Duff. Parfum vklju\xc4\x8duje vonje pomaran\xc4\x8de, grenivke, mandarine, jasmina, lilije, citronke, vanilije, jantarja in sandalovine._NEWLINE_Di\xc5\xa1ava ima skrito temo, uporabljeno v imenu (\xc2\xbbHidden\xc2\xab), sloganu in opisu. Poleg di\xc5\xa1av\xc2\xa0\xc2\xbbBelieve\xc2\xab\xc2\xa0in\xc2\xa0\xc2\xbbCurious\xc2\xab\xc2\xa0je bila prikazana tudi v videospotu za pesem\xc2\xa0\xc2\xbbCircus\xc2\xab\n_START_SECTION_\n\xc2\xbbCircus Fantasy\xc2\xab\n_START_PARAGRAPH_\nDi\xc5\xa1ava Circus Fantasy je di\xc5\xa1ava, ki jo je oblikovala Elizabeth Arden in ogla\xc5\xa1evala Britney Spears. Parfum je iz\xc5\xa1el septembra 2009. Di\xc5\xa1avo je navdihnil album Britney Spears, Circus in njena turneja The Circus Starring Britney Spears. Stekleni\xc4\x8dka je enake oblike kot stekleni\xc4\x8dka di\xc5\xa1ave Fantasy, samo da je svetlo modre barve in ima rde\xc4\x8de kristale. To je prva di\xc5\xa1ava, ki jo je Elizabeth Arden ustvarila po vzoru glasbenega albuma. Darilni set vklju\xc4\x8duje 50 mililitrsko stekleni\xc4\x8dko s parfumom, 100 mililitrski lotion za telo in 8 mililitrski lipglos. Di\xc5\xa1avo sestavljajo vonji maline, potonike, marelice, lotusa, orhideje, vanilije in mo\xc5\xa1usa._NEWLINE_Di\xc5\xa1avo so prikazali v videospotu za pesem\xc2\xa0\xc2\xbb3\xc2\xab._NEWLINE_V Avstraliji so v sklopu promocijske pogodbe s podjetjem Myer za omejen \xc4\x8das v izbranih trgovinah kupci di\xc5\xa1ave zraven zastonj prejeli \xc5\xa1e CD z remixom pesmi\xc2\xa0\xc2\xbbCircus\xc2\xab\xc2\xa0in pesmijo\xc2\xa0\xc2\xbbKill the Lights\xc2\xab\xc2\xa0iz albuma Circus.'